
Ministru kabineta rīkojums Nr. 319
Rīgā 2026. gada 11. jūnijā (prot. Nr. 32 4. §)
Par līdzfinansējuma piešķiršanu Madonas novada pašvaldībai
· 1. Piešķirt Madonas novada pašvaldībai no Aizsardzības ministrijai valsts budžeta programmā 30.00.00 "Valsts aizsardzības politikas realizācija" paredzētajiem līdzekļiem līdzfinansējumu 4058 euro apmērā nekustamā īpašuma "Liepsalas" (nekustamā īpašuma kadastra Nr. 7082 011 0051) daļas – pulkveža Oskara Kalpaka piemiņas memoriāla – Madonas novadā, Ošupē (turpmāk – nekustamais īpašums "Liepsalas"),  apsaimniekošanai 2026. gadā.
· 2. Aizsardzības ministrijai noslēgt līgumu ar Madonas novada pašvaldību par šā rīkojuma 1. punktā minētā nekustamā īpašuma apsaimniekošanas līdzfinansēšanu.
· 3. Ņemot vērā, ka līdzfinansējuma summa Aizsardzības ministrijas budžetā katru gadu tiek plānota nemainīga, turpmāk rīkojumu par atbalsta piešķiršanu Madonas novada pašvaldībai nekustamā īpašuma "Liepsalas" apsaimniekošanai virzīt izskatīšanai Ministru kabinetā tikai tad, ja paredzēts mainīt līdzfinansējuma apmēru.

